Laulukarussell

"Laulukarussell" oli Eesti Televisiooni lauluvõistlus noortele solistidele. Esimene võistlus oli eetris alates 28. märtsist 1992. Saate idee autorid olid Aarne Saluveer ja Eve Viilup. Sari koondas telesaadetesse Eesti parimad noored lauljad maakondlikest ja linnade lauluvõistlustelt, selle eesmärk oli edendada laste laulu ja tutvustada uut heliloomingut. Sari oli erinevate formaadiuuendustega eetris kuni aastani 2017. "Laulukarussellis" on osalenud hiljem tuntuks saanud muusikuid ja näitlejaid, sealhulgas Maarja-Liis Ilus, Hanna-Liina Võsa, Liisi Koikson, Hanna Pruuli, Eda-Ines Etti, Hele Kõre, Karol Kuntsel, Lauri Liiv, Lenna Kuurmaa, Maarja Kivi, Maria Listra, Gerli Padar, Vaiko Eplik, Kerli Kõiv, Nele-Liis Vaiksoo, Sofia Rubina, Tui Hirv, Kristine Muldma, Triinu Taul, Meribel Müürsepp, Susan Lilleväli, Hando Nahkur, Hanna-Liis Nahkur, Mikk Dede, Laura Põldvere, Taisi Pettai. 3–6-aastaste vanuserühmas sai esikoha Aurelia Eespere, 7–10-aastaste vanuserühmas sai kolmanda koha Liisi Koikson, esikoha Andre Visse. Soliste saatis Lasteekraani muusikastuudio lasteansambel. 5–7-aastaste vanuserühmas sai esikoha Maarja Kivi, 8–10-aastaste seas Liisi Koikson, 11–13-aastaste seas Maarja-Liis Ilus ja 14–16-aastaste hulgas Monica Arme. 5–7-aastaste vanuserühmas võitis esikoha Liisa Nõmme, 8–10-aastaste seas Maarja Kivi, 11–13-aastaste seas Liisi Koikson ja 14–16-aastaste vanuserühmas Gerli Padar. 5–7-aastaste vanuserühmas sai esikoha Maria Listra, 8–10-aastaste seas Tuuli Taul, 11–13-aastaste hulgas Liisa Taul ja 14–16-aastaste vanuserühmas sai 3. koha Susan Lilleväli ja esikoha Vaiko Eplik. 5–7-aastaste vanuserühmas saavutas esikoha Käti Mägi, 8–10-aastaste seas oli 3. Meribel Müürsepp ja 1. Maria Listra, 11–13-aastaste hulgas sai 3. koha Arete Teemets, 2. koha Tuuli Taul ja esikoha Maarja Kivi. 14–16-aastaste vanuserühmas sai teise koha Liisi Koikson ja võitis Priit Pruul. Lõppkontsert toimus Paide Kultuurikeskuses, Paide kuulutati "Laulukarusselli" pealinnaks. 5–7-aastaste vanuserühmas võitis esikoha Mari-Liis Urb, 8–10-aastaste seas Taisi Pettai, 11–13-aastaste seas Tuuli Taul. 14–16-aastaste vanuserühmas sai 3. koha Arete Teemets, 2. koha Sofia Rubina, võitis Tui Hirv. Esimest korda anti välja grand prix – kuldne mikrofon firmalt IS Music Team, mille võitis Kerli Kõiv. 3. novembril toimus Saku Suurhallis "Laulukarusselli" ja UNICEF-i "Lapse oma seaduse" 10. aastapäeva tähistav kontsert. 7–9-aastaste vanuserühmas sai esikoha Mari-Liis Urb, 8–10-aastaste seas Helgi Kahar, 13–15-aastaste hulgas Kerli Kõiv ja 16–18-aastaste vanuserühmas Triinu Taul. Esimest korda "Laulukarusselli" ajaloos selgusid võitjad otsesaates. 7–9-aastaste vanuserühmas saavutas esikoha Martti Laas, 8–10-aastaste seas Jaanika Kilgi. 13–15-aastaste vanuserühmas sai 3. koha Birgit Õigemeel, 2. koha Laura Põldvere ja esikoha Karl-Jörgen Viskus. 16–18-aastaste hulgas sai teise koha Meribel Müürsepp ja esikoha Mikk Dede. Peaauhinna – akustilise kitarri – pälvis Jaanika Kilgi. Eetrisse läks 13 telesaadet, 3 vanuserühmas osales 95 lauljat. Lauljaid hindas žürii koosseisus Monika Pullerits, Teele Jõks ja Lauri Saatpalu. 7–9-aastaste vanuserühmas sai esikoha Triin Õunapuu, 10–12-aastaste hulgas Kadi Linda Kiisa, 13–16-aastaste seas Madara Vilson. Finaalsaadetes said ka televaatajad valida oma lemmiku. Publikulemmiku tiitli pälvisid Jüri-Saimon Kuusemets, Mariann Õmblus ja Mirjam Kütt. Televoorudes osales 96 lauljat kolmes vanuserühmas, eelvooru saated salvestati avalike kontsertidena Vanemuises, Jõhvi ja Pärnu kontserdimajas ning Estonias, saatejuhid olid Meelis Kompus ja Andero Ermel. Žürii otsusel oli 3–7-aastaste hulgas võitja Susanne Rull, 8–10-aastaste hulgas Kristin Põder ja 11–13-aastastest Jüri-Saimon Kuusemets. Publiku lemmikuna hääletati peaauhinna vääriliseks Violeta Osula. Televoorudes osales 96 lauljat kolmes vanuserühmas, saatejuht oli Mikk Jürjens ja finaalsaates ka Mari Jürjens. Žürii otsusel oli 3–7-aastaste hulgas võitja Susanne Rull, 8–10-aastaste hulgas Uku Madis Vainu ja 11–13-aastastest Jüri-Saimon Kuusemets. Publiku lemmikuna hääletati peaauhinna võitjaks Uku Madis Vainu. Televoorudes osales 96 lauljat kolmes vanuserühmas, saatejuht oli Kristo Elias ja finaalsaates ka Grete Lõbu. Žürii otsusel oli 3–7-aastaste hulgas võitja Triinu Johanna Sepp, 8–10-aastaste hulgas Vaiko Aasaküla ja 11–13-aastastest Märten Männiste, kes osutus ka publiku hääletusel peapreemia saajaks. Televoorudes osales 96 lauljat kolmes vanuserühmas. Parim laulja nooremas vanuserühmas oli 6-aastane Minna Marie Truus (juhendaja Kätlin Truus), keskmises vanuserühmas 9-aastane Triinu Johanna Sepp (juhendaja Ele Millistfer) ning vanemas vanuserühmas 13-aastane Adele Sillat (juhendaja Margrit Kits). Publiku telefonihääletusel kogus enim poolehoidu ja sai "Laulukarussell 2017" Grand Prix' tiitli 9-aastane Krislin Sallo (juhendaja Airi Liiva). "Laulukarussell 2017" ansambli juht oli Urmas Lattikas, muusikud Paul Daniel, Reigo Ahven, Mihkel Mälgand ja Ahto Abner. Saatejuhid Kristel Aaslaid, Mai Palling ja Märten Matsu. Režissöör Elo Selirand, kunstnik Marit Kutser, juhtoperaator Raul Priks, toimetajad Laura Kõrvits ja Birgit Rae, produtsent Kadi Katarina Priske. "Laulukarussell" 1992 (vaadatud 29.08.2012) "Laulukarussell" 1993 (vaadatud 29.08.2012) "Laulukarussell" 1994 (vaadatud 29.08.2012) "Laulukarussell" 1996 (vaadatud 29.08.2012) "Laulukarussell" 1998 (vaadatud 29.08.2012) "Laulukarussell" 2000 (vaadatud 29.08.2012) "Laulukarussell" 2002 (vaadatud 29.08.2012) "Laulukarussell" 2004 (vaadatud 29.08.2012) "Laulukarussell" 2006 (vaadatud 29.08.2012) "Laulukarussell" 2010 etv.err (vaadatud 29.08.2012)